Rudjutud pilliroogu ei murra Ta katki ja hõõguvat tahti ei kustuta Ta ära. Js 42:3  Kord seisis rabi oma õpilastega kõrgel mäel, kui nad järsku märkasid võõrvägesid ründamas nende kodulinna. Tänu heale vaatele oli neil võimalus jälgida kogu rünnaku ajal toime pandud õudusi ja vägivalda.  Rabi vaatas taevasse ja hüüdis ahastavalt: «Oh, kui ma oleksin Jumal!» Üks õpilane aga küsis temalt: «Rabi, kui te oleksite Jumal, siis mida te teeksite teistmoodi?» Ja rabi vastas: «Kui ma oleksin Jumal, siis ei teeks ma midagi teisiti, kui ma  oleksin Jumal, siis ma mõistaksin!»